hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu da hu hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Mától új menetrend van érvényben a Tüke Busz Zrt.-nél – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Mától új menetrend van érvényben a Tüke Busz Zrt.-nél
Szeptember 1-jével megkezdődik az új tanév, ennek apropóján a Tüke Busz Zrt. új, őszi menetrendet vezet be a városi tömegközlekedésben.
2021. szeptember 1-jétől (szerda) a tanítási időszakra érvényes őszi menetrend szerint közlekednek a Tüke Busz Zrt. járatai.
Figyelemmel arra, hogy az alap és középfokú oktatási intézményekben, valamint a felsőoktatásban is hagyományos, jelenléti oktatással indul a tanév, és lecsökkent az otthonról végzett (home office) munkavégzések száma is, így a menetrend kisebb eltérésekkel a 2020. szeptemberében és októberében érvényes menetrenddel közel megegyező tartalmú.
A szeptembertől érvényes részletes menetrendek és a menetrendfüzet a társaság weboldalán, valamint szeptember 1-jétől az egyes megállóhelyi tájékoztató táblákon érhetőek el.
A Szigeti út teljes megnyitásával az őszi menetrend idején már újra az eredeti útvonalon közlekednek a 25, 26, 27, 28, 29-es jelzésű) autóbuszok.
A társaság arra kéri utasait, hogy a szeptember 1-jén bevezetésre kerülő menetrenddel kapcsolatban előzetesen feltétlenül tájékozódjanak a járatok új indulási időpontjáról, amely megkönnyíti a munkába és iskolába történő időbeni eljutást. A Tüke Busz Zrt. arra számít, hogy az iskolakezdéshez kapcsolódva többen indulnak útnak a városban autóval és kerékpárral is, így a társaság fokozott türelmet, óvatosságot és odafigyelést kér minden városban közlekedőtől.
Segítsük egymást az utakon!
Szeptember 1-jétől újra üzemel a PTE jegypénztár:
Újra lehet menetjegyet és bérletet váltani a PTE BTK TTK Aula menetjegy-és jegypénztárban 2021. szeptember 1-jétől.
Minden hónap 1-jétől 7-éig (szeptember – június hónapok között)
Munkanapokon: 7.30 – 16.30
Az iskolakezdés zavartalan biztosítása és megkönnyítése érdekében a Tüke Busz Zrt. szeptember hónapra érvényes valamennyi, összvonalas típusú bérletét 2021. augusztus 27-étől már elfogadja a helyi járatú autóbuszokon történő utazáskor.
A nyári időszakhoz képest a jelenléti oktatás beindulásával szeptemberben ugrásszerűen megnövekednek az utazási igények, így az intézkedés elősegíti a pénztárakban a várakozási idő csökkenését, és biztosítja az utasok színvonalasabb kiszolgálását.
A társaság szerint a szeptemberi bérletek korábbi érvényességi idejének biztosításával tervezhetőbbé, kiszámíthatóbbá válik a bérletváltás a tanévkezdéshez kapcsolódó napokban.
Az augusztus havi bérletek szeptember 5-én, éjfélig érvényesek utazásra.
Az okostelefonnal rendelkező utasoknak érdemes megfontolniuk a mobiljegy használatát, amely gyors és biztonságos megoldást jelent. Az elektronikus jegy ára 350 Ft, amely megegyezik a bérletpénztárakban vagy a Tüke Busz Zrt. viszonteladói partnereinél elővételben váltható, papír alapú jegyek árával és az érvényesítés pillanatától kezdődően jogosít utazásra.
A társaság felhívja utasai figyelmét, hogy a bérletezési időszak végéig, azaz – 2021. szeptember 7-éig – a társaság időszakos nyitva tartás szerint üzemelő jegypénztáraiban is megvásárolhatók a bérletek.
2021. szeptember 7-ét követően ismét az állandó nyitva tartás szerint üzemelő jegypénztárakban, a MÁV Menetjegyirodában, valamint a Vasútállomás, Utascentrumában lehet a helyi járatokra érvényes bérletet vásárolni.
Maszk használata a helyi járatokon:
Bár jogszabály szerint a közösségi közlekedés használatakor jelenleg nem kötelező a maszk viselése, a Tüke Busz Zrt. azt javasolja és ajánlja utasainak, hogy aki szeretné, viselje a szájat és orrot eltakaró maszkot a pécsi helyi járatú autóbuszokon.
A társaság kiadott közleményében arra emlékeztet: a járványügyi szabályok betartása és egyéni döntés alapján a maszk viselése az egészség megőrzésében fontos tényező lehet, így ügyintézéskor az ügyfélszolgálati irodában, valamint a bérlet, menetjegy vásárlásakor a bérletpénztárakban is előnyös lehet a védőeszköz használata.
Vigyázzunk magunkra és egymásra a jövőben is!
Tüke Busz Zrt. közleménye
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
iskolakezdés menetrend Tüke Busz Zrt.
A helyes testtartás elemzését szolgáló berendezést fejlesztettek ki a Pécsi Tudományegyetemen
Továbbra is Hoppál Péter a Fidesz Pécsi Szervezetének elnöke
Novák Katalin: Jövőre három és félszer nagyobb összeg jut családtámogatásokra, mint 2010-ben
Megnyílt az új pécsi vásárcsarnok
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram